**N Á R O D N Á R A D A S L O V E N S K E J R E P U B L I K Y**

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. CRD-993/2022

**1002**

**návrh na voľbu člena správnej rady ústavu pamäti národa**

Predkladá: Materiál obsahuje:

Výbor NR SR pre ľudské práva Správa výboru

a národnostné menšiny Zoznam kandidátov

 Návrh uznesenia NR SR

**Bratislava apríl 2022**

**Správa**

**Výboru Národnej rady Slovenskej republiky pre ľudské práva a národnostné menšiny k voľbe člena Správnej rady Ústavu pamäti národa**

Národná rada Slovenskej republiky svojím uznesením z 29. apríla 2020 č. 96 určila Výbor Národnej rady Slovenskej republiky pre ľudské práva a národnostné menšiny, aby ako príslušný výbor plnil úlohy vyplývajúce z ustanovení zákona
č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov a aby pripravoval návrhy na voľbu a odvolanie členov Správnej rady Ústavu pamäti národa a Dozornej rady Ústavu pamäti národa.

V súlade s § 10 ods. 3 písm. a) citovaného zákona 16. júna 2022 zaniká členstvo člena Správnej rady Ústavu pamäti národa Jána Pálffyho, zvoleného Národnou radou Slovenskej republiky. § 12 ods. 2 zákona č. 553/2002 Z. z. ustanovuje, že po zániku členstva člena správnej rady volí nového člena ten orgán, ktorý volil predchádzajúceho.

Vzhľadom na vyššie uvedené skutočnosti Výbor NR SR pre ľudské práva a národnostné menšiny prekladá návrh na voľbu jedného člena Správnej rady Ústavu pamäti národa na šesťročné funkčné obdobie.

Výbor svojím uznesením č. 92 zo 16. februára 2022 stanovil lehotu na podanie návrhov na kandidátov do 13. apríla 2022. Do tejto lehoty boli výboru podané nasledovné návrhy do voľby člena Správnej rady Ústavu pamäti národa:

**Mgr. Patrik Dubovský, PhD.**(navrhuje poslanec Juraj Šeliga),

**Miroslav Lehký** (navrhuje poslanec Peter Osuský),

**Mgr. Jerguš Sivoš, PhD.**(navrhuje poslanec Gábor Grendel).

Výbor prerokoval návrhy na kandidátov na svojej 54. schôdzi 27. apríla 2022. Svojím uznesením č. 106 konštatoval, že navrhnutí kandidáti spĺňajú podmienky voliteľnosti podľa § 10 ods. 2 a § 11 zákona č. 553/2002 Z. z.

Výbor Národnej rady Slovenskej republiky pre ľudské práva a národnostné menšiny

odporúča

Národnej rade Slovenskej republiky, aby

1. zvolila člena Správnej rady Ústavu pamäti národa z navrhnutých kandidátov,
2. uskutočnila opakovanú voľbu v prípade, že vo voľbe nebude zvolený člen Správnej rady Ústavu pamäti národa s tým, že do opakovanej voľby postupujú všetci nezvolení kandidáti.

Správa výboru bola schválená uznesením č. 107 z 27. apríla 2022. Predmetným uznesením výbor poveril poslanca Jozefa Pročka uviesť návrh na voľbu člena Správnej rady Ústavu pamäti národa (tlač 1003) na schôdzi Národnej rady Slovenskej republiky.

Bratislava 27. apríla 2022

Peter Pollák v. r.

podpredseda Výboru Národnej rady Slovenskej republiky pre ľudské práva a národnostné menšiny

**Zoznam kandidátov na členov Správnej rady Ústavu pamäti národa**

**Mgr. Patrik Dubovský, PhD.**

Rok narodenia: 1965

Predložil štruktúrovaný životopis, súhlas s kandidatúrou, čestné vyhlásenie o bezúhonnosti podľa § 11 zákona č. 553/2002 Z. z.. Kancelária NR SR vyžiadala výpis z registra trestov v zmysle zákona č. 177/2018 Z. z. proti byrokracii.

**Miroslav Lehký**

Rok narodenia: 1947

Predložil štruktúrovaný životopis, súhlas s kandidatúrou, čestné vyhlásenie o bezúhonnosti podľa § 11 zákona č. 553/2002 Z. z., výpis z registra trestov.

**Mgr. Jerguš Sivoš, PhD.**

Rok narodenia: 1979

Predložil štruktúrovaný životopis, súhlas s kandidatúrou, čestné vyhlásenie o bezúhonnosti podľa § 11 zákona č. 553/2002 Z. z.. Kancelária NR SR vyžiadala výpis z registra trestov v zmysle zákona č. 177/2018 Z. z. proti byrokracii.

**N Á R O D N Á R A D A S L O V E N S K E J R E P U B L I K Y**

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. CRD-993/2022

Uznesenie

Národnej rady slovenskej republiky

z .....apríla 2022

k návrhu na voľbu člena Správnej rady Ústavu pamäti národa (tlač 1002)

**Národná rada Slovenskej republiky**

podľa § 12 ods.1 a 2 a § 14 ods. 1 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 - 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov

**zvolila**

**.................................................**

za člena Správnej rady Ústavu pamäti národa na šesťročné funkčné obdobie, ktoré začína plynúť 17. júna 2022.